Sonos droppede MagSafe-højttaler til iPhone

Sonos har i al hemmelighed arbejdet på en MagSafe-højttaler til iPhone, men projektet blev skrinlagt, før det nåede markedet. Ifølge The Verge udviklede Sonos en lille, magnetisk højttaler, der kunne klikkes magnetisk fast på bagsiden af en iPhone – en slags moderne version af JBL’s Soundboost til Motorolas gamle Moto Z-telefoner.

Tanken var at levere overraskende god lyd i en ultrakompakt form, hjulpet af den imponerende SoundMotion-teknologi, som stammer fra virksomhedens opkøb af Mayht Holding i 2022. Prototyperne mindede i størrelse om Apples nu udfasede MagSafe Battery Pack, men var noget tykkere.

Teknologiske begrænsninger og en usikker målgruppe fik dog Sonos til at trække stikket på projektet.

Mens skuffelsen over den forfejlede app-lancering stadig ulmer, har Sonos nu travlt med at genvinde brugernes tillid – og rydde op internt. Midlertidig CEO Tom Conrad har netop annonceret, at 200 ansatte fyres som led i en strategi om at gøre Sonos til en mere fokuseret virksomhed.

“På det seneste har vi ladet for mange projekter køre under en sky af halv engagement,” skrev Conrad i et internt memo. Den udmelding efterlader næppe plads til eksperimenter som den skrinlagte MagSafe-højttaler – men Sonos’ satsning på SoundMotion-teknologien lever videre, blandt andet i den nye Arc Ultra soundbar – læs vores anmeldelse her.

Sonos droppede MagSafe-højttaler til iPhone